**Nr. 36315/SPMAG/23.10.2023**

**A N U N Ț**

**din 23.10.2023**

În conformitate cu prevederile Legii nr. 145/2019privind Statutul polițiștilor de penitenciare, cu modificările și completările ulterioare și Ordinului ministrului sănătății nr. 166/2023, Penitenciarul - Spital Mioveni organizează concurs, **din sursă internă**, pentru ocuparea, pe perioadă nedeterminată, a postului vacant de conducere – **farmacist șef - (ofițer de poliție penitenciară)**, cu normă întreagă, 7 ore/zi, din cadrul Penitenciarului - Spital Mioveni

La concurs pot participa persoanele **care au calitatea de polițist de penitenciare,** cu minim 3 ani vechime efectivă în sistemul administrației penitenciare.

Pentru posturile de farmacist șef se pot prezenta la concurs **farmaciști cu minim 2 ani de experiență profesională**.

La concurs pot participa persoanele care îndeplinesc condițiile generale, precum și condițiile specifice de ocupare a postului.

**CONDIȚII GENERALE:**

a) să îndeplinească condițiile specifice postului;

b) să aibă minim 3 ani vechime efectivă în sistemul penitenciar;

c) să nu fie sub efectul unei sancțiuni disciplinare și să nu fie puși la dispoziție, cu excepția celor rămași neîncadrați în funcție din cauze neimputabile;

d) să fi obținut în ultimii 2 ani calificatul cel puțin ”foarte bun” la evaluarea anuală a activității profesionale;

e) să fie declarați ”apt medical” și ”apt” la testarea psihologică organizată în acest scop;

**CONDIȚII SPECIFICE:**

1. studii superioare, absolvite cu diplomă de licenţă sau echivalentă, emisă de instituţii acreditate potrivit legii, în ramura de ştiinţă farmacie – domeniul de licenţă sănătate – specializarea farmacie;
2. să deţină certificat de membru al organizaţiei profesionale (Colegiul Farmaciştilor din România) cu viza pe anul în curs;
3. să aibă cel puţin 2 ani experienţă profesională în specialitatea farmacie;
4. nu i-a fost aplicată una dintre sancţiunile prevăzute la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
5. obțin autorizaţie de acces la informaţii clasificate conform nivelului prevăzut pentru post, specific fiecărei unităţi.

**În termen de 10 zile lucrătoare de la data publicării anunțului, respectiv în perioada 24.10-06.11.2023 (inclusiv), candidații transmit dosarele de concurs fie prin poșta electronică, pe adresa de e-mail:** [**concurs-spmioveni@anp.gov.ro**](mailto:concurs-spmioveni@anp.gov.ro) ***(la subiect mail se va scrie: CONCURS FARMACIST SEF – Numele și prenumele candidatului)*, fie le depun personal, în intervalul orar 08.00–15.00, la structura de resurse umane din cadrul Penitenciarului-Spital Mioveni. Data limită de depunere a dosarelor de concurs este 06.11.2023 ora 15:00.**

**Transmiterea documentelor prin poșta electronică se realizează printr-un singur e-mail, în format .pdf cu volum maxim de 1 MB, documentele fiind acceptate doar în formă lizibilă**. În cazul în care candidații optează pentru transmiterea prin poștă electronică, au obligația de a se prezenta la secretarul comisiei de concurs cu documentele prevăzute în original, pentru certificarea acestora, pe tot parcursul desfășurării concursului, **dar nu mai târziu de data și ora organizării probei scrise/practice**, după caz, sub sancțiunea neemiterii actului administrativ de angajare. Nerespectarea prevederilor conduce la respingerea candidatului.

**Dosarul de concurs conține următoarele acte:**

a) formularul de înscriere la concurs;

b) copia de pe diploma de licenţă şi certificatul de specialist sau primar, dacă este cazul;

c) copie a certificatului de membru al organizaţiei profesionale cu viza pe anul în curs;

d) dovada/înscrisul din care să rezulte că nu i-a fost aplicată una dintre sancţiunile prevăzute la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

e) acte doveditoare pentru calcularea punctajului prevăzut în anexa nr. 3 la Ordinul ministrului sănătății nr. 166/2023;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii;

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) curriculum vitae, model comun european.

k) copia certificatului de căsătorie sau a altui document prin care s-a realizat schimbarea de nume, după caz; Documentele prevăzute la lit. d) și f) sunt valabile 3 luni şi se depun la dosar în termen de valabilitate.

Întrucât posturile scoase la concurs sunt de poliţist de penitenciare, dosarele de candidat vor cuprinde suplimentar faţă prevederile art. 29 alin. (2) din Ordinul ministrului sănătăţii nr. 166/2013 şi următoarele acte specifice concursurilor de încadrare în poliţia penitenciară:

a) copia livretului militar, unde este cazul;

b) copia foii matricole a diplomei de licenţă;

c) copia carnetului de muncă şi/sau copia adeverinţei care să ateste locurile de muncă avute anterior, funcţiile ocupate, vechimea în muncă şi, după caz, în specialitate (se pot prezenta și extrase din REVISAL);

d) declaraţie pe propria răspundere din care rezultă îndeplinirea condiţiilor prevăzute la art. 11 lit. e), g) şi i) din Legea nr.145/2019, cu modificările şi completările ulterioare;

e) acordul privind prelucrarea datelor cu caracter personal (cuprins în formularul de înscriere);

f) acordul privind înregistrarea audio/video (cuprins în Anexa nr.3);

g) declarație pe propria răspundere privind locul în care și-au desfășurat activitatea în ultimele 30 de zile (cuprinsă în anexa nr.3);

h) după caz, alte documente care atestă îndeplinirea condiţiilor de participare la concurs.

Documentele prevăzute a fi depuse în copie se prezintă însoţite de documentele originale şi se certifică, pentru conformitate cu originalul, de către secretarul comisiei de concurs. Fiecărui candidat i se alocă un identificator (cod) unic, utilizat pentru afişarea planificărilor pentru susţinerea probelor şi afișarea rezultatelor acestora.

Concursul constă în următoarele etape:

a) selecţia dosarelor de înscriere şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D)

b) proba scrisă;

c) proba practică.

În termen de două zile lucrătoare de la data expirării termenului de depunere a dosarelor, comisia de concurs are obligaţia de a selecta dosarele de concurs pe baza îndeplinirii condiţiilor de participare, precum şi al punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D). Candidaţii declarați ”admis” la selecţia dosarelor de înscriere şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D) vor susține o testare psihologică, conform programărilor stabilite de către Serviciul Psihologia Personalului din cadrul Administraţiei Naţionale a Penitenciarelor. Comunicarea programărilor şi a rezultatelor la testarea psihologică se face prin afişare pe site-ul Penitenciarului-Spital Mioveni.

Candidații pot contesta o singură dată rezultatul la testarea psihologică, în termen de două zile lucrătoare de la data afișării. Contestațiile se depun/se transmit la structura de resurse umane din cadrul Penitenciarului-Spital Mioveni.

În termen de 5 zile lucrătoare de la afişarea rezultatelor finale la testarea psihologică, candidaţii declaraţi "apt" depun la Penitenciarul-Spital Mioveni o adeverinţă medicală, eliberată de medicul unităţii în care este încadrat candidatul, din care să rezulte aptitudinea din punct de vedere medical de ocupare a funcţiei pentru care candidează.

În termen de cel mult 3 zile lucrătoare de la expirarea termenului de depunere a adeverinței medicale, structura de resurse umane și secretarul comisiei de concurs din cadrul Penitenciarului-Spital Mioveni verifică dosarele candidaţilor înscrişi, din punctul de vedere al îndeplinirii condiţiilor "apt" psihologic şi "apt" medical şi întocmeşc un proces-verbal cu candidaţii declaraţi admis/respins, cu menţionarea motivului respingerii. Rezultatul verificării se afişează pe site-ul Penitenciarului-Spital Mioveni și al Administraţiei Naţionale a Penitenciarelor și nu poate fi contestat. Concursul se organizează în maximum 90 de zile de la publicarea anunţului, conform Calendarului stabilit în Anexa nr. 1 la Anunț. Bibliografia și tematica sunt cele stabilite în Anexa nr. 2 la Anunț.

**Precizări:**

Nu se admit derogări de la niciuna dintre condițiile de participare la concurs.

Modificările legislative intervenite după data publicării anunțului nu vor fi avute în vedere la susținerea probelor de concurs.

Publicitatea în cazul modificării unor aspecte referitoare la organizarea sau desfășurarea concursului se realizează în cel mai scurt timp prin afișarea la sediul Penitenciarului-Spital Mioveni, pe site-ul anp.gov.ro – Carieră – Concursuri funcții execuție - Concursuri în curs de derulare, pe site-ul oficial al Ministerului Sănătății și pe portalul posturi.gov.ro.

Informații suplimentare se pot obține de la structura de resurse umane din cadrul Penitenciarului-Spital Mioveni, telefonic 0248.260.560 – interior 242/241/236și pe site-ulPenitenciarului-Spital Mioveni și al Administrației Naționale a Penitenciarelor - anp.gov.ro – Carieră – Concursuri funcții execuție - Concursuri în curs de derulare.

**Director**

**Penitenciarul-Spital Mioveni**